Այո, ազգովին ընելիք շատ բան ունինք բայց անոր համար պէտք է պատրաստուիլ ու աշխատիլ։Անգամ մը վերանայինք մեր անցած ճանապարհը, մենք մեզի կենսական հարցումներ ուղղենք. ի՞նչ է կեանքի իմաստը, ինչո՞ւ Հայ ծնած եմ, ի՞նչ է հայրենիքը, ու՞ր է մեր հայրենիքը, ի՞նչ է ազգութիւնը, կա՞յ ազգային արժէք, ի՞նչ է Աստուծոյ իմաստը, ո՞րքան կարեւոր է հայերէնը, ընտանիքի իմաստը, Հայ ընտանիքի իմաստը, ցեղասպանութեան պատճառները, ո՞րն է մեր երազած Հայաստանը, Սփիւռքի տեղը, եւայլն։ Արդեօք կը հետաքրքրե՞ն մեզ նման հարցեր։ Եթէ այո, փնտռենք անկեղծօրէն ու գտնենք այդ հարցումներուն պատասխանները։ Նման հարցերը թող դառնան մեր հանդիպումներուն, հաւաքներուն, գրութիւններուն ու ընթերցանութեան նիւթերուն քննարկման առարկան ։ Ըլլանք անկեղծ ու հետեւողական։ Աստիճանաբար ստեղծենք մթնոլորտ մը, ուր կարելի պիտի ըլլայ իրարու հետ հոգիով ու մտքով կապուած մարդկանց խումբ մը ստեղծել ու ամենակարեւորը՝ մեր սահմանած նշաձողին մօտ եղողները ի յայտ բերել ու իրարու կապել որպէսզի այս վերջինները, ստեղծելով կորիզ մը, իրականացնեն ազգի ինքնակազմակերպումը։